 Strategisk plan for avdeling for samfunnsmedisin 2011 – 2021

Vår visjon: 
Å fremme menneskets, miljøets og samfunnets helse gjennom nyskapende forskning, engasjerende formidling og utdanning av kunnskapsrike helsearbeidere og forskere 
Vårt samfunnsoppdrag (misjon): 
1) Produsere relevant og høykompetent flerfaglig forskning om sammenhenger mellom samfunnsforhold og helse og helsetjenester, samt om hva som fremmer god helse. 
2) Utdanne høykvalifisert helsearbeidere og forskere gjennom fremragende, relevant og forskningsbasert undervisning på alle nivåer 
3) Bidra aktivt til offentlighet, forvaltning og mennesker/pasienter basert på vår forskningskompetanse nasjonalt og internasjonalt 

Verdier/premisser/utgangspunkt for hva vi driver med 
1. Samfunnsmedisin omfatter både offentlig helsearbeid og alt det i et samfunn som skaper helse/sykdom 
2. Samfunnsmedisin trekker veksler på både det medisinsk-naturvitenskapelige, det humanistiske og det samfunnvitenskapelige felt og er således tverrfaglig i sin essens 
3. Helse har et sosialt utgangspunkt. Skal man oppnå helse på befolkningsnivå må helsepolitikk koordineres med sosial-/velferdspolitikk. 
4. Ulikheter basert på sosial klasse, etnisitet, seksualitet, kjønn og globale relasjoner bidrar til ulikhet i helse og i tilgang på helsetjenester 
5. Noen befolkningsgrupper er spesielt sårbare for sykdom og uhelse og bør derfor spesielt være i fokus 
6. Sykdom er en erfaring som uttrykker og er formet av historiske og kulturelle verdier og praksiser. 
7. Vi står ovenfor et nytt medisinsk kunnskapsparadigme: Fremveksten av blant annet ny bioteknologi skaper nye sosiale, kulturelle, politiske og økonomiske realiteter som fører til sammensatte etiske utfordringer. 
8. Helse og medisin er globale fenomener, og globalisering har vesentlig innflytelse på medisinsk teori og praksis 
9. Menneskers helse er avhengig av å kjenne seg integrert både med natur og kultur 


Overordnede mål: 
1. Generere ny kunnskap om a) globale og lokale samfunnsforhold som er av betydning for sykdom og helse og b) helse- og sykdomsforhold som er av betydning for samfunnet 
2. Utdanne høyt kvalifiserte og dedikerte helsearbeidere og forskere 
3. Delta aktivt i samfunnet med vår vitenskapelige kunnskap og kompetanse i samfunnsmedisinske spørsmål , og kritisk vurdere rådende politiske og kulturelle føringer på helseområdet. 

I Delmål Forskning: 
Gjennomgående: 
- 	Fortsatt utvikling av forskning på de seks kjerneområdene: Forebyggende medisin, epidemiologi, sosialmedisin/ velferdshelse, medisinsk antropologi, medisinsk historie og internasjonal helse 

Konsolidere eksisterende faggrupper og sikre rekruttering til disse 


Delmål 3 år (forskning): 
· Styrke og videreutvikle kompetanse i avanserte epidemiologiske metoder 

· Samle og koordinere den tverrfaglige kompetansen på sosiale ulikheter i helse

· Utarbeide og implementere rekrutteringsplan som sikrer tilstrekkelig kompetanse i hvert kjernefag 

· Fasilitere samarbeid på tvers av faggrupper og avdelinger ved å danne prosjektgrupper

· Søke forskningssamarbeid og stipend for flere PhD- og mastergradskandidater fra lavinntekts- og konfliktland 

· Arbeide med å styrke nærheten til praksisfeltet ute og hjemme (Oslo-regionen): Bred arbeidsgruppe skal utrede etablering av en enhet (evt senter) for praktisk samfunnsmedisin. Formålet med senteret er at instituttets kunnskap og ansatte skal kunne komme til nytte i planlegging og gjennomføring av samfunnshelsetiltak i partnerskap med samfunnsnære organisasjoner og institusjoner, og at det knyttes samfunnsmedisinsk forskning til disse tiltakene. 

· Utarbeide og få finansiert tre tverrfaglige, tematiske områder som går på tvers av faggrupper ved avdelingen, for eksempel: Medikalisering, migrasjon/innvandrerhelse, seksuell og reproduktiv helse, samfunnets beredskap mot epidemier 

· Etablere prosjektgruppe med andre avdelinger rundt eldrehelse og rehabilitering

· Etablere regelmessige forskningsmøter der bl.a dagsaktuelle helsepolitiske saker står på dagsorden (eks fra de senere årene: samhandlingsreformen, forskningsmeldingen etc) 

· Opprette en metodegruppe for intervensjons- og følgeforskning rundt helsefremmende arbeid 



Delmål 5 år (forskning)
· Søke EU og andre internasjonale organer omstøtte til et større prosjekt om sosiale ulikheter og helse 

· Integrere et globalt-lokalt perspektiv i samtlige forskningsområder. 

· Oppnå finansiell støtte til stor ny helseundersøkelse blant eldre 

· Etablere en enhet for praktisk samfunnsmedisin, og drive løpende prosjektarbeid inklusive forskning, publisering og prosjektevaluering. 

· Styrke og videreutviklekompetansen i biostatistikk og avanserte epidemiologiske metoder. 


. 
Delmål 10 år (forskning)
· Vi har generert problemstillinger man ikke er i stand til å forutsi i dag ved å utvikle et apparat  for tidlig identifisering av trender i samfunnet 

· Være et miljø som har noe originalt og grunnleggende nytt å bidra med i området sosiale ulikheter og helse. 

· Vi har utviklet det tverrfaglige potensialet (og komparative fortrinn nasjonalt og globalt) slik at det er fullt ut utnyttet ved at alle faggrupper så langt mulig er involvert i prosjektplanlegging 

· Enhet for praktisk samfunnsmedisin: Flere prosjekter er gjennomført og evaluert, det er publisert forskningsartikler, og flere mastergrads- og doktorgradskandidater er tilknyttet prosjektene 

· Vi har utviklet et nettverk av forpliktende vitenskapelige samarbeidspartnere (konsortier som omfatter norske og utenlandske akademiske institusjoner, aktivistorganisasjoner i sivilsamfunnet og internasjonale organisasjoner 








II. Delmål undervisning 
Delmål 3 år (undervisning) 
· Forankre spesialistutdanningen i samfunnsmedisin i avdelingen 

· Planlegge en master i public health som kan koordineres med andre masterstudier ved instituttet 

·  Utarbeide gjennomgripende reform av hele samfunnsmedisinundervisningen i profesjonsstudiet, bl.a på bakgrunn av samhandlingsreformen 

· Utvikle planer for masterutdanning i medisinsk antropologi , eventuelt i samarbeid med SAI og med andre avdelinger ved HELSAM 

· Utvikle et koherent forskerutdanningsprogram på instituttet 

· Utrede behov/muligheter for andre relevante masterstudier 

Delmål 5 år (undervisning) 
· Forankre masterutdanning i public health i avdelingen 

· Starte masterutdanning i medisinsk antropologi 

· Profilere avdelingen i samarbeid med andre avdelinger ved instituttet som nasjonalt kompetansesenter (landets eneste) for kvalitativ metode for helseforskere 

· Ha et eget, gjennomarbeidet forskerutdanningsprogram for Institutt for helse og samfunn 

· Tilby utdanning av leger utenfor EU/EØS som søker lisens i Norge finansiert av Helsedirektoratet og som er permanent forankret i avdelingen. 


Delmål 10 år (undervisning)
· Samle instituttets masterprogrammer i samfunnsmedisin slik at synergieffekter kan utnyttes maksimalt og med vekt på vår spisskompetanse i sosiale ulikheter og helse, epidemiologi og kvalitative metoder 

· Forankre doktorgradsprogrammet i instituttet, med en enhetlig profil. Internasjonalt samarbeid etablert for felleskurs/programmer. 

III. Delmål: Samfunnsdeltagelse 
Gjennomgående mål 
Bruke de regelmessige forskningsmøtene om dagsaktuelle helsepolitiske saker til å utpeke områder der vår deltagelse er vesentlig, og fordele oppgaver med hensyn til hvordan det skal gjøres. 

Delmål 3 år (samfunnsdeltagelse)
Utvikle og kvalitetssikre interaktiv og nettbasert formidling av forskning som avdelingen er involvert i 

Delmål 5 år (samfunnsdeltagelse)
· Utarbeide mediestrategi som både sikrer at vi har beredskap til å jobbe med media idet saker kommer opp og sikrer full akademisk frihet for dem som eksponerer seg i media

· Arbeidet med å bidra til kompetansebygging innen forskning og høyere utdanning i lavinntektsland og konfliktland er styrket og konsolidert. 

Delmål 10 år (samfunnsdeltagelse)
· Bidra aktivt i den offentlige debatt om helsespørsmål, være høringinstans for alle offentlige utredninger av høy relevans for folkehelsen og deltar aktivt i internasjonale, normative fora 

· Bidra aktivt inn mot de klassiske velferds-/sosialmedisinske feltene/problemstillinger Eksempel: prosjekter i lavinntektsland, Senter for praktisk samfunnsmedisin (Her skal forskning ”oversettes” til handling som både bedrer innsatsen ovenfor sosiale problemer, og styrker arbeidet med å bekjempe årsakene til dem) 

.
